Document ID: 32000D0288

32000D0288
L 098/37
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА КОМИСИЯТА
от 4 април 2000 година
за изменение на Решение 92/486/ЕИО за установяване на формата на сътрудничество между центъра за управление (сървър) „Анимо“ и държавите-членки
(нотифицирано под номер C(2000) 922)
(текст от значение за ЕИП)
(2000/288/ЕО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Директива 90/425/ЕИО на Съвета от 26 юни 1990 г. относно ветеринарните и зоотехническите проверки, приложими при търговията в Общността с определени видове живи животни и продукти с оглед завършване изграждането на вътрешния пазар (1), последно изменена с Директива 92/118/ЕИО (2), и по-специално член 20, параграф 3 от нея,
като има предвид, че:
(1)
Различни изследвания и семинари на Общността показват, че мрежовата архитектура на „Анимо“ следва да бъде променена, така че да може да се прилага ветеринарна система, интегрираща различни компютризирани приложения.
(2)
Решение 92/486/ЕИО от 25 септември 1992 г. относно установяване на формата на сътрудничество между центъра за управление (сървър) „Анимо“ и държавите-членки (3), последно изменено с Решение 1999/716/ЕО (4), следва да бъде изменено, така че да гарантира целостта на мрежата на „Анимо“.
(3)
Мерките, предвидени в настоящото решение, са в съответствие със становището на Постоянния ветеринарен комитет,
ПРИЕ НАСТОЯЩОТО РЕШЕНИЕ:
Член 1
Към член 2, буква а) от Решение 92/486/ЕИО се добавя следният параграф 5:
„5. За периода от 1 април 2000 г. до 31 март 2001 г. координиращите служби, предвидени в член 1, осигуряват посочените в същия член договори да бъдат продължени с една година.
По отношение на посочения параграф се прилага следната такса:
386 EUR на единица (централна единица, локална единица, граничен контролен ветеринарен пункт) за всички подразделения на „Анимо“, изброени в Решение 2000/287/ЕО (*).
Член 2
Настоящото решение се прилага от 1 април 2000 г.
Член 3
Адресати на настоящото решение са държавите-членки.
Съставено в Брюксел на 4 април 2000 година.

Labels: 12
18
5
6